b'\n_START_ARTICLE_\nKapela svetega Florjana, Beznovci\n_START_SECTION_\nO kapeli\n_START_PARAGRAPH_\nNovo kapelo svetega Florjana v Beznovcih je blagoslovil 21. maja 1995 dr. Stanko Ojnik, kot zastopnik mariborskega \xc5\xa1kofa. Kapela stoji na va\xc5\xa1kem zemlji\xc5\xa1\xc4\x8du in je last va\xc5\xa1\xc4\x8danov vasi Beznovci. Pravno torej ne pripada niti evangeli\xc4\x8danski cerkveni ob\xc4\x8dini v Bodoncih, niti katoli\xc5\xa1kemu \xc5\xbeupnijskemu uradu na Cankovi. Duhovniki ene in druge veroizpo\xc2\xadvedi ali oboji skupaj pa dajelo vernikom duhovne usluge, kadar jih va\xc5\xa1\xc4\x8dani prosijo in v kolikor bodo duhovniki zmogli._NEWLINE_Kapelo so gradili vsi va\xc5\xa1\xc4\x8dani s pomo\xc4\x8djo prosto\xc2\xadvoljnih darov va\xc5\xa1\xc4\x8danov in prebival\xc2\xadcev okoli\xc5\xa1kih vasi ter dobrotnikov od drugod. Enako velja tudi za zvon, ki tehta 200 kilogramov in je na elektri\xc4\x8dni pogon. Kapela, ki je zidana iz opeke, meri 6 krat 4 m. Znotraj ima prenosni oltar in poslikane stene. Zvonik je visok 14 m in je pokrit s plo\xc4\x8devino. Katoli\xc2\xad\xc5\xa1ka\xc2\xa0\xc2\xbbbu\xc4\x8da\xc2\xab\xc2\xa0s slovesno sveto ma\xc5\xa1o je vsako leto na drugo nedeljo v mesecu juniju.'